

**Ministerstvo životného prostredia Slovenskej republiky**

ako riadiaci orgán pre Operačný program Kvalita životného prostredia

|  |
| --- |
|  |

**18. VÝZVA NA PREDKLADANIE ŽIADOSTÍ O POSKYTNUTIE NENÁVRATNÉHO FINANČNÉHO PRÍSPEVKU**

**v znení Usmernenia č. 3 zo dňa 27.06.2018**

|  |  |
| --- | --- |
| **Zameranie** | **Preventívne opatrenia na ochranu pred povodňami realizované mimo vodných tokov** |
| **Kód výzvy** | **OPKZP-PO2-SC211-2017-18** |
| **Prioritná os** | **2** |
| **Špecifický cieľ** | **2.1.1** |

|  |  |
| --- | --- |
| 1. **FORMÁLNE NÁLEŽITOSTI** | |
| **Operačný program** | Operačný program Kvalita životného prostredia |
| **Prioritná os** | 2. Adaptácia na nepriaznivé dôsledky zmeny klímy so zameraním na ochranu pred povodňami |
| **Investičná priorita** | 2.1 Podpora investícií na prispôsobovanie sa zmene klímy vrátane ekosystémových prístupov |
| **Špecifický cieľ** | 2.1.1 Zníženie rizika povodní a negatívnych dôsledkov zmeny klímy |
| **Schéma štátnej pomoci** | Neuplatňuje sa |
| **Fond** | Kohézny fond |
|  |  |
| **Poskytovateľ** | |
| Názov | Ministerstvo životného prostredia Slovenskej republiky (ďalej aj „riadiaci orgán“ alebo „RO) |
| Adresa | Námestie Ľ. Štúra 1, 812 35 Bratislava |
|  | |
| **Dĺžka trvania výzvy na predkladanie ŽoNFP** | |
| Typ výzvy | Otvorená |
| Dátum vyhlásenia | 24. február 2017 |
| Dátum uzavretia | RO uzavrie výzvu na predkladanie žiadostí o poskytnutie nenávratného finančného príspevku (ďalej len „výzva“) v prípade, ak existuje predpoklad vyčerpania finančných prostriedkov[[1]](#footnote-1) vyčlenených na výzvu. RO môže výzvu uzavrieť taktiež na základe svojho rozhodnutia z dôvodu nedostatočného dopytu[[2]](#footnote-2) zo strany žiadateľov alebo z dôvodu zabezpečenia riadnej fyzickej a/alebo finančnej implementácie operačného programu[[3]](#footnote-3). Presný dátum uzavretia výzvy RO zverejní na webovom sídle [www.op-kzp.sk](http://www.op-kzp.sk). |
|  | |
| **Indikatívna výška finančných prostriedkov vyčlenených na výzvu (zdroje EÚ)** | |
| 1. Indikatívna výška finančných prostriedkov zo zdrojov EÚ vyčlenených na výzvu je 50 000 000 EUR. K výške zdrojov EÚ je vyčlenená príslušná výška finančných prostriedkov štátneho rozpočtu v súlade so Stratégiou financovania Európskych štrukturálnych a investičných fondov pre programové obdobie 2014 – 2020 (ďalej len „Stratégia financovania EŠIF“). 2. Indikatívna výška finančných prostriedkov je v súlade s § 17 ods. 2 písm. f) zákona o príspevku z EŠIF[[4]](#footnote-4) formálnou náležitosťou výzvy. RO je v súlade s § 17 ods. 7 zákona o príspevku z EŠIF oprávnený kedykoľvek zmeniť indikatívnu výšku finančných prostriedkov vyčlenených na výzvu.   Prípadná zmena indikatívnej výšky finančných prostriedkov vyčlenených na výzvu, vrátane zdôvodnenia tejto zmeny bude zverejnená na webovom sídle [www.op-kzp.sk](http://www.op-kzp.sk), v súlade s pravidlami podľa kapitoly 4 tejto výzvy. Za zmenu indikatívnej výšky alokácie sa nepovažuje postupné znižovanie disponibilných finančných prostriedkov vyčlenených na výzvu z dôvodu postupného schvaľovania žiadostí o poskytnutie nenávratného finančného príspevku (ďalej len „žiadosť o NFP“ alebo „ŽoNFP“). Aktuálne disponibilná (zostávajúca) indikatívna výška finančných prostriedkov vyčlenených na výzvu je pravidelne aktualizovaná na webovom sídle [www.op-kzp.sk](http://www.op-kzp.sk/vyzvy/aktualne-vyzvy/).   |  | | --- | | ***Z uvedeného dôvodu odporúčame žiadateľom pravidelne sledovať na webovom sídle*** [***www.op-kzp.sk***](http://www.op-kzp.sk/vyzvy/aktualne-vyzvy/) ***informáciu o aktuálne disponibilnej (zostávajúcej) indikatívnej výške finančných prostriedkov vyčlenených na výzvu.*** |   **RO zverejní informáciu o plánovanom uzavretí výzvy** (na webovom sídle [www.op-kzp.sk](http://www.op-kzp.sk)) **spolu s dátumom plánovaného uzavretia výzvy a dôvodom uzavretia výzvy najneskôr mesiac pred plánovaným dátumom uzavretia výzvy.** Možnosť uzavretia výzvy nie je obmedzená konečnými termínmi jednotlivých hodnotiacich kôl. | |
| **Financovanie projektu** | |
| Financovanie celkových oprávnených výdavkov projektu bude v rámci tejto výzvy realizované v súlade s pravidlami stanovenými v platnej Stratégii financovania EŠIF, a to nasledovne:   |  |  |  |  | | --- | --- | --- | --- | | Žiadateľ | Miera spolufinancovania oprávnených výdavkov zo zdrojov OP KŽP v % | | Miera spolufinancovania oprávnených výdavkov zo zdrojov prijímateľa v % | | Kohézny fond | Štátny rozpočet | | **subjekty ústrednej správy** (na účely tejto výzvy sa medzi subjekty ústrednej správy s uvedenou intenzitou pomoci zaraďujú štátne rozpočtové organizácie a štátne príspevkové organizácie a iné subjekty)[[5]](#footnote-5) | 85 | 15 | 0 | | **subjekty územnej samosprávy** (na účely tejto výzvy sa medzi subjekty územnej samosprávy s uvedenou intenzitou pomoci zaraďujú obce a vyššie územné celky a nimi zriadené rozpočtové organizácie a príspevkové organizácie)[[6]](#footnote-6) | 85 | 10 | 5 | | **ostatné subjekty verejnej správy** (na účely tejto výzvy sa medzi ostatné subjekty verejnej správy zaraďujú združenia právnických osôb z verejnej správy)[[7]](#footnote-7) | 85 | 10 | 5 | | **združenia fyzických alebo právnických osôb[[8]](#footnote-8)** | 85 | 10 | 5 | | **neziskové organizácie poskytujúce všeobecne prospešné služby8** | 85 | 10 | 5 | | **fyzické alebo právnické osoby oprávnené na podnikanie[[9]](#footnote-9)** | 85 | 5 | 10 | | |
| **Časový harmonogram konania o žiadosti o NFP** | |
| Táto výzva je vyhlásená vo forme otvorenej výzvy. Schvaľovanie ŽoNFP prebieha systémom hodnotiacich kôl (alebo aj „posudzovaných časových období“).  **Možnosť priebežného predkladania ŽoNFP nie je obmedzená stanovenými termínmi uzavretia jednotlivých hodnotiacich kôl. Žiadateľ môže predložiť ŹoNFP na RO kedykoľvek počas trvania otvorenej výzvy.** Termíny uzavretia prvých dvoch hodnotiacich kôl sú stanovené v tabuľke nižšie. Ďalšie hodnotiace kolá sa budú uzatvárať v intervale **2 mesiacov**, pričom tento interval zohľadňuje predpokladaný počet prijatých ŽoNFP a primeraný časový limit na schvaľovanie žiadostí o NFP.  **S cieľom optimalizovať proces schvaľovania ŽoNFP si RO vyhradzuje právo počas trvania výzvy aktualizovať termíny uzavretia jednotlivých hodnotiacich kôl, resp. upraviť interval pre uzavretie hodnotiacich kôl. Aktualizácia termínov uzavretia hodnotiacich kôl sa nepovažuje za zmenu výzvy.**  **Stanovené hodnotiace kolá**   |  |  |  | | --- | --- | --- | | **Termín uzavretia hodnotiaceho kola 1** | **Termín uzavretia hodnotiaceho kola 2** | **Termín uzavretia hodnotiaceho kola n** | | 15. 05. 2017 | 15. 08. 2017 | v intervale 2\* mesiacov od termínu uzavretia predchádzajúceho hodnotiaceho kola |   *\* interval 2 mesiacov sa uplatňuje v nadväznosti na účinnosť usmernenia č. 2 od hodnotiaceho kola 5 vrátane, ktorého termín uzavretia je 15.04.2018*  V prípade, ak termín uzavretia hodnotiaceho kola pripadne na deň pracovného pokoja, považuje sa za termín uzavretia hodnotiaceho kola prvý nasledujúci pracovný deň.  Žiadateľ je o výsledku konania o predloženej ŽoNFP informovaný rozhodnutím RO **o schválení ŽoNFP, o schválení ŽoNFP s podmienkou vo výroku rozhodnutia, o neschválení ŽoNFP** alebo rozhodnutím **o zastavení konania o ŽoNFP**.  RO zabezpečí pre všetky ŽoNFP schvaľované v rámci príslušného hodnotiaceho kola vydanie rozhodnutia najneskôr v termíne do **35 pracovných dní** **od termínu uzavretia príslušného hodnotiaceho kola.** Príklad priebehu zaraďovania priebežne predkladaných ŽoNFP do príslušných hodnotiacich kôl je uvedený v kapitole 4 *Príručky pre žiadateľa o nenávratný finančný príspevok v rámci výzvy na predkladanie žiadostí o NFP s kódom OPKZP-PO2-SC211-2017-18,* ktorá tvorí prílohu č. 2 výzvy (ďalej len „Príručka pre žiadateľa“). Do lehoty na vydanie rozhodnutia sa nezapočítava doba potrebná na predloženie chýbajúcich náležitostí zo strany žiadateľa ako aj doba potrebná na overenie splnenia podmienky poskytnutia príspevku „*Oprávnenosť z hľadiska preukázania súladu s požiadavkami v oblasti posudzovania vplyvov navrhovanej činnosti na životné prostredie*“ Lehota na vydanie rozhodnutia môže byť zároveň predĺžená v prípade udelenia výnimky zo Systému riadenia európskych štrukturálnych a investičných fondov Centrálnym koordinačným orgánom (ďalej len „CKO“) v súlade s kapitolou 1.2, ods. 3 písm. d). Informáciu o predĺžení lehoty na vydanie rozhodnutia o ŽoNFP RO zverejní na svojom webovom sídle [www.op-kzp.sk](http://www.op-kzp.sk).  Podrobnosti o procese schvaľovania ŽoNFP (vrátane plynutia a prerušovania lehôt) sú uvedené v Príručke pre žiadateľa. | |
| **Miesto a spôsob podania ŽoNFP** | |
| Žiadateľ predkladá formulár ŽoNFP a všetky prílohy ŽoNFP (s výnimkou tých, ktoré z technických príčin, napr. z dôvodu obmedzení veľkosti predkladaných príloh, nie je možné predložiť) elektronicky prostredníctvom verejnej časti ITMS2014+. Po odoslaní dokumentácie cez ITMS2014+ je žiadateľ povinný predložiť RO formulár ŽoNFP (bez príloh, ktoré už zaslal cez ITMS2014+):   1. **prostredníctvom e-schránky**[[10]](#footnote-10) a prílohy ŽoNFP, ktoré z technických príčin nie je možné predložiť elektronicky prostredníctvom ITMS2014+, v listinnej podobe na doručovaciu adresu uvedenú nižšie, alebo 2. **v listinnej podobe** spolu s prílohami ŽoNFP, ktoré z technických príčin nie je možné (napr. z dôvodu obmedzení veľkosti predkladaných príloh) predložiť cez ITMS2014+ na doručovaciu adresu uvedenú nižšie.   Adresa na doručovanie dokumentov v listinnej podobe: ***Ministerstvo životného prostredia Slovenskej republiky***  ***Sekcia environmentálnych programov a projektov***  ***Odbor posudzovania projektov***  ***Karloveská 2***  ***841 04 Bratislava***  Dokumenty predkladané v listinnej podobe je možné predložiť na vyššie uvedenú adresu RO jedným z nasledovných spôsobov:   * osobne v pracovné dni v čase 8:30 – 12:00 a 12:30 – 15:00, * doporučenou poštou, * kuriérskou službou.   Žiadateľ je v zmysle § 19 zákona o príspevku z EŠIF povinný predložiť ŽoNFP riadne, včas a vo forme určenej RO.  Podmienky, ktoré musí žiadateľ splniť na to, aby bola ŽoNFP predložená riadne, včas a vo forme určenej RO, vrátane presného procesného postupu a technicko-organizačných náležitostí pri predkladaní ŽoNFP, ako aj postup pri získavaní prístupu žiadateľa do verejnej časti ITMS2014+, sú bližšie špecifikované v kapitole 2 Príručky pre žiadateľa.  V prípade, ak žiadateľ nepredloží ŽoNFP riadne, včas a v určenej forme v zmysle inštrukcií uvedených v Príručke pre žiadateľa, RO zastaví konanie o žiadosti. | |
| **Kontaktné údaje poskytovateľa a spôsob komunikácie s poskytovateľom** | |
| Informácie týkajúce sa tejto výzvy je možné získať na webovom sídle [www.op-kzp.sk](http://www.op-kzp.sk) a zároveň jednou z nasledovných foriem:  **Listinnou formou na adrese RO:** *Ministerstvo životného prostredia Slovenskej republiky*  *Sekcia environmentálnych programov a projektov*  *Karloveská 2*  *841 04 Bratislava*  **Elektronickou formou na e-mailovej adrese:** [vyzvy.opkzp@enviro.gov.sk](mailto:vyzvy.opkzp@enviro.gov.sk)  **Telefonicky na čísle** +421 906 314 282 v nasledujúcich dňoch:  **Pondelok, streda, piatok** v čase od 8:30 – 12:30,  **Utorok, štvrtok** v čase od 11:30 – 15:30.  RO zároveň zverejňuje na svojom webovom sídle [www.op-kzp.sk](http://www.op-kzp.sk/obsah-faq/) často kladené otázky žiadateľov všeobecného charakteru, spolu s príslušnými odpoveďami (v kategórii: „Často kladené otázky (FAQ)“).  Záväzný charakter majú informácie zverejnené na webovom sídle [www.op-kzp.sk](http://www.op-kzp.sk), ako aj informácie poskytnuté elektronickou a listinnou formou. Informácie poskytnuté telefonicky alebo ústne nie je možné považovať za záväzné a odvolávať sa na ne.  Ďalšie informačné kanály pre poskytovanie doplnkových informácií k výzve, ktoré môže RO využiť sú najmä nasledovné:   * informačné semináre pre potenciálnych žiadateľov o NFP, * informačné a propagačné materiály (plagáty, letáky, informačné panely, publikácie, tlačové informácie a pod.), * tlačové konferencie, prezentácie, informácie v novinách, časopisoch, TV a rozhlase, internetových portáloch.   Konkrétne informačné aktivity vo vzťahu k tejto výzve zverejní RO na svojom webovom sídle [www.op-kzp.sk](http://www.op-kzp.sk).  **Upozorňujeme žiadateľov, aby priebežne sledovali webové sídlo** [www.op-kzp.sk](http://www.op-kzp.sk)**, kde budú v prípade potreby zverejňované aktuálne informácie súvisiace s vyhlásenou výzvou.** | |

|  |  |  |
| --- | --- | --- |
| 1. **PODMIENKY POSKYTNUTIA PRÍSPEVKU** | | |
| Podmienky poskytnutia príspevku predstavujú súbor podmienok overovaných RO v procese schvaľovania ŽoNFP (konanie o žiadosti podľa § 19 zákona o príspevku z EŠIF), ktoré musí žiadateľ/prijímateľ splniť na to, aby mu bol schválený a následne vyplatený príslušný nenávratný finančný príspevok (ďalej len „NFP“).  Ak v čase medzi vydaním rozhodnutia o schválení ŽoNFP a uzavretím Zmluvy o poskytnutí NFP (ďalej len „Zmluva o NFP“) RO zistí, že niektorá z podmienok poskytnutia príspevku nie je splnená, pristúpi k informovaniu štatutárneho orgánu RO o potrebe uplatnenia mimoriadneho opravného prostriedku v súlade s § 24 zákona o príspevku z EŠIF.  Ak počas trvania zmluvného vzťahu medzi RO a prijímateľom (na základe uzavretej Zmluvy o  NFP) dôjde k zisteniu, že niektorá z podmienok poskytnutia príspevku nie je splnená, RO je oprávnený vyvodiť právne dôsledky vo vzťahu k prijímateľovi, v súlade s príslušnými ustanoveniami uzavretej Zmluvy o NFP.  V nasledujúcej tabuľke je uvedené znenie a stručný popis podmienok poskytnutia príspevku. Podrobnejšia špecifikácia jednotlivých podmienok poskytnutia príspevku, ako aj spôsob preukázania ich splnenia a spôsob ich overovania zo strany RO, vrátane presnej špecifikácie požiadaviek na predloženie povinných príloh ŽoNFP sú bližšie definované vPríručke pre žiadateľa. | | |
| Kategória podmienok poskytnutia príspevku: **OPRÁVNENOSŤ ŽIADATEĽA** | | |
| P.č. | Znenie podmienky poskytnutia príspevku | Stručný popis podmienky poskytnutia príspevku |
| **1** | **Právna forma** | V rámci tejto výzvy sú oprávnenými žiadateľmi nasledujúce subjekty:   1. Subjekty ústrednej verejnej správy – štátne rozpočtové a štátne príspevkové organizácie 2. Iné subjekty verejnej správy – štátna organizácia vykonávajúca správu vodných tokov a vodných stavieb 3. Subjekty územnej samosprávy – obce a vyššie územné celky a nimi zriadené rozpočtové a príspevkové organizácie 4. Združenia fyzických alebo právnických osôb 5. Neziskové organizácie poskytujúce všeobecne prospešné služby 6. Fyzická alebo právnická osoba oprávnená na podnikanie podľa § 2 ods. 2 Obchodného zákonníka   Zároveň osoba konajúca v mene oprávneného žiadateľa, ak je odlišná od štatutárneho orgánu, musí byť riadne splnomocnená na výkon predmetných úkonov. |
| **2** | **Podmienka nebyť dlžníkom na daniach vedených miestne príslušným daňovým úradom** | Žiadateľ nesmie byť dlžníkom na daniach. |
| **3** | **Podmienka nebyť dlžníkom poistného na zdravotnom poistení** | Žiadateľ nesmie byť dlžníkom poistného na zdravotnom poistení v žiadnej zdravotnej poisťovni poskytujúcej verejné zdravotné poistenie v SR. |
| **4** | **Podmienka nebyť dlžníkom na sociálnom poistení** | Žiadateľ nesmie byť dlžníkom na sociálnom poistení. |
| **5** | **Podmienka, že voči žiadateľovi nie je vedené konkurzné konanie, reštrukturalizačné konanie, nie je v konkurze alebo v reštrukturalizácii** | Voči žiadateľovi nesmie byť vedené konkurzné konanie ani reštrukturalizačné konanie, žiadateľ nesmie byť v konkurze alebo v reštrukturalizácii.  Podmienka sa nevzťahuje na subjekty ústrednej správy, subjekty územnej samosprávy (v súlade s § 2 zákona o konkurze a reštrukturalizácii[[11]](#footnote-11)). |
| **6** | **Podmienka zákazu vedenia výkonu rozhodnutia voči žiadateľovi** | Voči žiadateľovi nesmie byť vedený výkon rozhodnutia[[12]](#footnote-12).  Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa. |
| **7** | **Podmienka, že žiadateľ nie je podnikom v ťažkostiach** | Žiadateľ nemôže byť v súlade s čl. 2 ods. 2, písm. e) Nariadenia Európskeho parlamentu a Rady (EÚ) č. 1300/2013 zo 17. decembra 2013 o Kohéznom fonde, ktorým sa zrušuje nariadenie Rady (ES) č. 1084/2006, podnikom v ťažkostiach tak, ako je definovaný v  Usmernení o štátnej pomoci na záchranu a reštrukturalizáciu nefinančných podnikov v ťažkostiach (oznámenie Komisie 2014/C 249/01). Bližšie sú podmienky pre určenie splnenia podmienky poskytnutia príspevku upravené v dokumente [***Inštrukcia k určeniu podniku v ťažkostiach***](http://www.op-kzp.sk/obsah-dokumenty/instrukcia-k-urceniu-podniku-v-tazkostiach/)***[[13]](#footnote-13)***.  Pre účely tejto výzvy sa podnikom v ťažkostiach rozumie aj obec alebo vyšší územný celok v nútenej správe v zmysle § 19 zákona o rozpočtových pravidlách územnej samosprávy[[14]](#footnote-14). |
| **8** | **Podmienka finančnej spôsobilosti žiadateľa na spolufinancovanie projektu** | Žiadateľ musí byť finančne spôsobilý na spolufinancovanie projektu. Finančná spôsobilosť na spolufinancovanie projektu znamená, že žiadateľ má zabezpečené finančné prostriedky minimálne na spolufinancovanie oprávnených výdavkov projektu.  Výška spolufinancovania projektu zo strany žiadateľa sa stanovuje ako rozdiel medzi celkovými oprávnenými výdavkami projektu a žiadaným NFP. Výška a spôsob preukázania spolufinancovania projektu zo strany žiadateľa je bližšie popísaný v Príručke pre žiadateľa. |
| **9** | **Podmienka, že žiadateľ má schválený program rozvoja obce a príslušnú územnoplánovaciu dokumentáciu v súlade s ustanovením § 7 ods. 6 a § 8 ods. 6/§ 8a ods. 4 zákona o podpore regionálneho rozvoja** | Žiadateľ, ktorým je obec/vyšší územný celok, musí mať schválený program rozvoja obce/spoločný program rozvoja obcí/program rozvoja vyššieho územného celku a príslušnú územnoplánovaciu dokumentáciu v súlade s ustanovením § 7 ods. 6 a § 8 ods. 6/ § 8a ods. 4 zákona o podpore regionálneho rozvoja[[15]](#footnote-15).  **V nadväznosti na oprávnené právne formy žiadateľov tejto výzvy je táto podmienka poskytnutia príspevku relevantná len vo vzťahu k obci a VÚC.** |
| **10** | **Podmienka, že žiadateľ ani jeho štatutárny orgán, ani žiadny člen štatutárneho orgánu, ani prokurista/i, ani osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov Európskej únie, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe** | Žiadateľ ani jeho štatutárny orgán, ani žiadny člen štatutárneho orgánu, ani prokurista/i, ani osoba splnomocnená zastupovať žiadateľa v konaní o žiadosti o NFP nemôžu byť právoplatne odsúdení za trestný čin korupcie (§ 328 - § 336 Trestného zákona), za trestný čin poškodzovania finančných záujmov Európskej únie (§ 261 - § 263 Trestného zákona), za trestný čin legalizácie príjmu z trestnej činnosti (§ 233 - § 234 Trestného zákona), za trestný čin založenia, zosnovania a podporovania zločineckej skupiny (§ 296 Trestného zákona), alebo za trestný čin machinácie pri verejnom obstarávaní a verejnej dražbe (§ 266 až § 268 Trestného zákona). |
| **11** | **Podmienka, že žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa osobitného predpisu** | Žiadateľ, ktorý je právnickou osobou, nesmie mať právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa osobitného predpisu[[16]](#footnote-16).  Podmienka sa nevzťahuje na subjekty podľa § 5 ods. 1 zákona o trestnej zodpovednosti právnických osôb16. |
| **12** | **Podmienka, že žiadateľ je zapísaný v registri partnerov verejného sektora podľa osobitného predpisu** | Žiadateľ musí byť zapísaný v registri partnerov verejného sektora podľa osobitného predpisu.[[17]](#footnote-18)  Žiadateľ je povinný byť zapísaný v registri partnerov verejného sektora (ak je to relevantné), najneskôr pred podpísaním Zmluvy o NFP zo strany RO. |
| Kategória podmienok poskytnutia príspevku: **OPRÁVNENOSŤ AKTIVÍT REALIZÁCIE PROJEKTU** | | |
| **13** | **Podmienka oprávnenosti aktivít projektu** | Hlavné aktivity projektu musia byť vo vecnom súlade s typmi oprávnených aktivít OP KŽP, na realizáciu ktorých je vyhlásená táto výzva.  **V rámci špecifického cieľa 2.1.1: Zníženie rizika povodní a negatívnych dôsledkov zmeny klímy** je pre túto výzvu oprávnená nasledovná aktivita:  **B. Preventívne opatrenia na ochranu pred povodňami realizované mimo vodných tokov.**  Predmetom podpory budú opatrenia ako napr.:   * zvýšenie retenčného potenciálu povodia zmenou využitia územia; * zvýšenie retenčného potenciálu povodia budovaním najmä vodných stavieb; * vytváranie sústav zberných (záchytných) kanálov (priekop), ktoré predstavujú vodné stavby na ochranu pred povodňami podľa § 52 ods. 1 písm. b) vodného zákona[[18]](#footnote-19) odvádzajúcich zachytený povrchový odtok na vhodné územia.   **Navrhované opatrenia musia spĺňať nasledovné podmienky:**   * sú v súlade s čl. 4.7 Rámcovej smernice o vode[[19]](#footnote-20), * účinnosť opatrení v rámci projektu sa prejaví minimálne na znížení Q100 o 0,8 % v príslušnej geografickej oblasti v súlade s plánmi manažmentu povodňového rizika[[20]](#footnote-21), pričom realizáciou daného opatrenia bude ochránený aspoň 1 obyvateľ v príslušnej geografickej oblasti v súlade s plánmi manažmentu povodňového rizika.   V prípade, ak navrhované opatrenia zahŕňajú viac geografických oblastí, vyššie uvedená podmienka musí byť splnená pre každú z nich.  **Projekty, ktoré v rámci prílohy č. 12 ŽoNFP nepreukážu, že realizáciou navrhovaných opatrení protipovodňovej ochrany dôjde k ochrane aspoň 1 obyvateľa, nie sú oprávnené**.  **Oprávnené nie sú typy preventívnych opatrení na ochranu pred povodňami** **viazané na vodný tok.**  **Oprávnené nie sú projekty** na podporu aktivít v lesoch zameraných na výstavbu a rekonštrukciu technických diel pre akumuláciu vody na účely ochrany pred požiarmi a budovanie objektov protipovodňovej ochrany nevyžadujúcich stavebné povolenie (napr. drobné prekladané drevené hrádzky alebo sypané kamenné hrádzky na lesných pozemkoch zabezpečujúce záchyt splavenín, udržanie vody v krajine, resp. spomalenie jej odtoku).  **Oprávnené nie sú projekty** zamerané na revitalizáciu lesnej pôdy po extenzívnej ťažobnej činnosti, a to z dôvodu, že v zmysle § 24 zákona č. 326/2005 Z. z. o lesoch je obhospodarovateľ lesa alebo nákupca dreva povinný pri sústreďovaní, preprave a uskladňovaní dreva zabrániť nadmernému poškodzovaniu pôdy, okolitých stromov, lesných ciest a vodných tokov a po ukončení činnosti vykonať opatrenia na zmiernenie alebo odstránenie negatívnych dôsledkov poškodenia a na zabránenie ďalšieho poškodzovania, najmä vodnou eróziou.  Oprávnené na poskytnutie príspevku budú výlučne projekty, ktoré svojimi aktivitami spadajú do vyššie definovaného rámca oprávnenej aktivity. |
| **14** | **Podmienka, že žiadateľ neukončil fyzickú realizáciu všetkých hlavných aktivít projektu pred predložením ŽoNFP** | Žiadateľ nesmie ukončiť fyzickú realizáciu všetkých hlavných aktivít projektu, t. j. plne zrealizovať všetky hlavné aktivity projektu, pred predložením ŽoNFP na RO. |
| Kategória podmienok poskytnutia príspevku: **OPRÁVNENOSŤ VÝDAVKOV REALIZÁCIE PROJEKTU** | | |
| **15** | **Podmienka, že výdavky projektu sú oprávnené** | Výdavky projektu musia byť preukázateľne oprávnené na financovanie z OP KŽP, to znamená, že sú v súlade s podmienkami oprávnenosti podrobne definovanými v dokumente [***Príručka k oprávnenosti výdavkov pre dopytovo orientované projekty OP KŽP***](http://www.op-kzp.sk/wp-content/uploads/2017/02/Prirucka-k-opravnenosti-vydavkov_DOP_OP-KZP_v-1.8.zip)***[[21]](#footnote-22)*** *(ďalej len „Príručka k oprávnenosti výdavkov“)*a sú v súlade s podmienkami upravenými v dokumente ***Osobitné podmienky oprávnenosti výdavkov***, ktorý tvorí prílohu č. 4 výzvy. |
| Kategória podmienok poskytnutia príspevku: **OPRÁVNENOSŤ MIESTA REALIZÁCIE PROJEKTU** | | |
| **16** | **Podmienka, že projekt je realizovaný na oprávnenom území** | Žiadateľ je povinný realizovať projekt na oprávnenom území.  Pre túto výzvu je oprávneným miestom realizácie projektu celé územie Slovenskej republiky (celý región NUTS I), pričom účinok opatrenia sa preukazuje v geografických oblastiach, v ktorých existujú potenciálne významné povodňové riziká, alebo možno predpokladať, že ich výskyt je pravdepodobný, a to **v súlade s plánmi manažmentu povodňového rizika[[22]](#footnote-23)**, ktoré tvoria súčasť plánov manažmentu povodí Dunaja a Visly**[[23]](#footnote-24)**. |
| Kategória podmienok poskytnutia príspevku: **KRITÉRIÁ PRE VÝBER PROJEKTOV** | | |
| **17** | **Podmienka splnenia kritérií na výber projektov** | Kritériá pre výber projektov pozostávajú z hodnotiacich kritérií a z výberových kritérií. ŽoNFP musí spĺňať hodnotiace kritériá a v prípade, že výška žiadaného NFP v ŽoNFP hodnotených v príslušnom hodnotiacom kole presahuje zostatok disponibilnej alokácie výzvy, musí ŽoNFP spĺňať aj výberové kritériá.  Kritériá pre výber projektov, vrátane spôsobu ich aplikácie, sú uvedené v dokumente [***Kritériá pre výber projektov OP KŽP***](http://www.op-kzp.sk/wp-content/uploads/2015/07/Kriteria_na_vyber_projektov_OPKZP-verzia-2.0.pdf)***[[24]](#footnote-25)***.  **Hodnotiace kritériá** sú aplikované odbornými hodnotiteľmi v procese odborného hodnotenia ŽoNFP. Prostredníctvom hodnotiacich kritérií posudzuje RO kvalitatívnu úroveň projektu predloženého prostredníctvom ŽoNFP.  V rámci hodnotiacich kritérií boli zohľadnené aj nasledujúce osobitné usmerňujúce zásady výberu projektov definované v OP KŽP:   1. Projekty budú realizované v oblastiach s výskytom potenciálne významného povodňového rizika v súlade s čl. 5 smernice 2007/60/ES, ako aj s využitím prechodných opatrení podľa čl. 13 ods. 1 uvedenej smernice; 2. Projekty budú realizované v súlade s Koncepciou vodohospodárskej politiky SR do r. 2015, a to za predpokladu zabezpečenia ich súladu s Rámcovou smernicou o vode, a následne v súlade s plánmi manažmentu povodňového rizika; 3. Zvýhodňované budú projekty prírodného charakteru (využívajúce zelenú infraštruktúru) pred projektmi sivej infraštruktúry ako lepšia environmentálna voľba (alebo ako doplňujúca s cieľom minimalizovania dopadov sivej infraštruktúry) za predpokladu, že sú rovnako účinné alebo účinnejšie z pohľadu napĺňania cieľov podľa čl. 1 smernice o hodnotení a manažmente povodňových rizík.   Výberové kritériá aplikuje RO iba v prípade, keď z disponibilnej alokácie určenej na výzvu nie je možné podporiť všetky ŽoNFP, ktoré splnili kritériá odborného hodnotenia v príslušnom hodnotiacom kole. Na základe výberových kritérií RO vyberá ŽoNFP, ktoré sú najvhodnejšie z pohľadu napĺňania stratégie OP.  V rámci výberových kritérií bola zohľadnená aj nasledujúca usmerňujúca zásada výberu projektov definovaná v OP KŽP:  - Zvýhodňované budú projekty s vyššou prioritou stanovenou v rámci prioritizácie opatrení v plánoch manažmentu povodňového rizika.  Výberové kritériá, vrátane spôsobu ich aplikácie, sú uvedené v dokumente [***Kritériá pre výber projektov OP KŽP***](http://www.op-kzp.sk/wp-content/uploads/2015/07/Kriteria_na_vyber_projektov_OPKZP-verzia-2.0.pdf).  V prípade dostatočnej alokácie v rámci príslušného hodnotiaceho kola sa pri schvaľovaní ŽoNFP výberové kritériá neuplatňujú. |
| Kategória podmienok poskytnutia príspevku: **SPÔSOB FINANCOVANIA** | | |
| **18** | **Podmienka relevantného spôsobu financovania – predfinancovanie, zálohové platby, refundácia** | Spôsob financovania jednotlivých prijímateľov, t. j. predfinancovanie, zálohové platby a refundácia, sa stanovuje v súlade s platným [**Systémom finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020**](http://www.finance.gov.sk/Default.aspx?CatID=9348)**.**  Forma poskytovaného príspevku: nenávratný finančný príspevok. |
| Kategória podmienok poskytnutia príspevku: **PODMIENKY POSKYTNUTIA PRÍSPEVKU VYPLÝVAJÚCE Z OSOBITNÝCH PREDPISOV** | | |
| **19** | **Podmienky týkajúce sa štátnej pomoci a vyplývajúce zo schém štátnej pomoci/pomoci de minimis** | Oprávnené aktivity tak, ako sú stanovené touto výzvou, nie sú poskytovaním štátnej pomoci (ani pomoci de minimis) za podmienky, že žiadateľ nevykonáva a počas obdobia realizácie projektu a v období jeho udržateľnosti nebude vykonávať podnikateľské aktivity a teda vo vzťahu k oprávneným aktivitám sa neuplatňujú pravidlá štátnej pomoci. Ak žiadateľ/prijímateľ uvedené pravidlo poruší a nezachová striktne charakter svojho projektu, ktorý svojimi aktivitami nepredstavuje štátnu pomoc, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci. Žiadateľ/prijímateľ zároveň berie na vedomie, že rovnaké právne následky nastanú aj v prípade, ak v rámci jeho projektu dôjde k poskytnutiu tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci. Žiadateľ/prijímateľ si je zároveň vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje na podnikanie alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podniku, pričom však nezáleží na právnej forme žiadateľa/prijímateľa a spôsobe jeho financovania. |
| **20** | **Podmienka neporušenia zákazu nelegálnej práce a nelegálneho zamestnávania za obdobie 5 rokov predchádzajúcich podaniu ŽoNFP** | Žiadateľ nesmie porušiť zákaz nelegálnej práce a nelegálneho zamestnávania podľa osobitného predpisu[[25]](#footnote-26) za obdobie 5 rokov predchádzajúcich podaniu ŽoNFP. |
| Kategória podmienok poskytnutia príspevku: **ĎALŠIE PODMIENKY POSKYTNUTIA PRÍSPEVKU** | | |
| **21** | **Oprávnenosť z hľadiska VO na hlavné aktivity** | Žiadateľ je povinný mať **ku dňu doplnenia chýbajúcich náležitostí žiadosti o NFP v rámci administratívneho overenia vyhlásené[[26]](#footnote-27) verejné obstarávania na všetky oprávnené výdavky projektu**, ktoré budú realizované dodávateľsky (uskutočnenie stavebných prác, dodanie tovaru, poskytnutie služieb).  Žiadateľ nie je povinný mať najneskôr ku dňu doplnenia chýbajúcich náležitostí ŽoNFP v rámci administratívneho overenia vyhlásené verejné obstarávanie:   * na podlimitné zákazky na dodanie tovaru alebo poskytnutie služieb bežne dostupných na trhu, ktoré bude realizovať prostredníctvom elektronického trhoviska, * na zákazky s nízkymi hodnotami podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)[[27]](#footnote-28), * na zákazky, ktoré podliehajú niektorej z výnimiek v zmysle § 1 ods. 2 až 12 zákona o verejnom obstarávaní. |
| **22** | **Podmienka, že žiadateľ má vysporiadané majetkovo-právne vzťahy a povolenia na realizáciu aktivít projektu** | Podmienka vysporiadania majetkovo-právnych vzťahov:  Nehnuteľnosti (pozemky a stavby), ktoré sú priamo dotknuté realizáciou projektu, musia byť vo výlučnom vlastníctve žiadateľa alebo správe žiadateľa[[28]](#footnote-29), resp. žiadateľ musí mať k predmetným nehnuteľnostiam a hnuteľným veciam iné právo, na základe ktorého je oprávnený užívať všetky nehnuteľnosti a hnuteľné veci, ktoré sú priamo dotknuté realizáciou projektu. Túto podmienku poskytnutia príspevku musí žiadateľ spĺňať aj počas realizácie projektu a zároveň počas obdobia udržateľnosti projektu, t. j. 5 rokov po ukončení realizácie aktivít projektu.  Na nehnuteľnostiach, na ktorých dochádza k realizácii projektu, a ktoré sú vo vlastníctve žiadateľa, nesmie viaznuť záložné právo[[29]](#footnote-30). Na nehnuteľnostiach, ktoré majú byť nadobudnuté do vlastníctva žiadateľa za účelom realizácie projektu (napr. kúpnou zmluvou) nesmie viaznuť záložné právo v čase nadobudnutia nehnuteľnosti do vlastníctva žiadateľa28.  Podmienka mať povolenie na realizáciu aktivít projektu:  Žiadateľ je povinný disponovať právoplatným povolením na realizáciu projektu vydaným príslušným povoľovacím orgánom (napr. stavebné povolenie, ohlásenie drobnej stavby, rozhodnutie o využívaní územia), vrátane príslušnej projektovej dokumentácie (ak relevantné). |
| **23** | **Oprávnenosť z hľadiska preukázania plnenia súladu s požiadavkami v oblasti posudzovania vplyvov navrhovanej činnosti na životné prostredie** | Projekt, ktorý je predmetom ŽoNFP, musí byť z hľadiska navrhovanej činnosti v súlade s požiadavkami v oblasti posudzovania vplyvov navrhovanej činnosti podľa zákona o posudzovaní vplyvov[[30]](#footnote-31).  V prípade, ak v rámci navrhovanej činnosti došlo k zmene, zmena navrhovanej činnosti musí byť rovnako v súlade s požiadavkami v oblasti posudzovania vplyvu navrhovanej činnosti v súlade so zákonom o posudzovaní vplyvov.  Závery uvedené v záverečnom stanovisku z posudzovania vplyvov na životné prostredie (ak navrhovaná činnosť alebo jej zmena podlieha povinnému hodnoteniu alebo z rozhodnutia zo zisťovacieho konania vyplynulo, že sa navrhovaná činnosť alebo jej zmena bude ďalej posudzovať podľa zákona o posudzovaní vplyvov) musia byť zohľadnené v povolení na realizáciu projektu, resp. v zmene takéhoto povolenia (t.j. uvedené platí rovnako aj v prípade zmien v povolení na realizáciu projektu). |
| **24** | **Oprávnenosť z hľadiska preukázania súladu s požiadavkami v oblasti dopadu plánov a projektov na územia sústavy NATURA 2000** | Projekt, ktorý je predmetom ŽoNFP, nesmie mať významný nepriaznivý vplyv na územia patriace do európskej sústavy chránených území Natura 2000. |
| **25** | **Oprávnenosť z hľadiska preukázania súladu s požiadavkami článku 4.7 Rámcovej smernice o vode** | Projekt, ktorý je predmetom ŽoNFP, musí byť v súlade s článkom 4.7 Rámcovej smernice o vode.[[31]](#footnote-32) |
| **26** | **Oprávnenosť z hľadiska súladu s horizontálnymi princípmi** | Projekt, ktorý je predmetom ŽoNFP, musí byť v súlade s horizontálnymi princípmi udržateľný rozvoj, rovnosť mužov a žien a nediskriminácia, ktoré sú definované v Partnerskej dohode na roky 2014 – 2020 a v čl. 7 a 8 všeobecného nariadenia[[32]](#footnote-33). |
| **27** | **Maximálna a minimálna výška príspevku** | Minimálna výška príspevku na projekt sa nestanovuje.  Maximálna výška celkových oprávnených výdavkov projektu nesmie prekročiť sumu 2 mil. EUR. |
| **28** | **Časová oprávnenosť realizácie projektu** | V rámci výzvy nie je stanovená maximálna ani minimálna dĺžka realizácie projektu, pri dodržaní časovej oprávnenosti výdavkov projektu, ktorá je uvedená v [***Príručke k oprávnenosti výdavkov***](http://www.op-kzp.sk/wp-content/uploads/2017/02/Prirucka-k-opravnenosti-vydavkov_DOP_OP-KZP_v-1.8.zip)***.*** |
| **29** | **Podmienky poskytnutia príspevku z hľadiska definovania merateľných ukazovateľov projektu** | Výstupy/výsledky, ktoré majú byť dosiahnuté realizáciou aktivít projektu, musia byť kvantifikované prostredníctvom merateľných ukazovateľov definovaných  v dokumente ***Zoznam povinných merateľných ukazovateľov, vrátane ukazovateľov relevantných k HP***, ktorý tvorí prílohu č. 3 výzvy. Podmienkou poskytnutia príspevku je stanovenie nenulových cieľových hodnôt relevantných merateľných ukazovateľov. |
| **30** | **Podmienka zákazu opätovného predloženia ŽoNFP s rovnakým predmetom projektu v prípade neukončenia schvaľovacieho procesu** | Žiadateľ nie je oprávnený predložiť ŽoNFP v rámci výzvy v prípade, ak ŽoNFP s rovnakým predmetom projektu už bola schválená v rámci tejto alebo inej výzvy OP KŽP alebo, ak schvaľovanie tej istej ŽoNFP, ktorú žiadateľ plánuje predložiť ešte nebolo ukončené právoplatným rozhodnutím o ŽoNFP a stále prebieha konanie o predmetnej ŽoNFP (t.j. uvedené obmedzenie sa týka aj prípadov, kedy voči vydanému rozhodnutiu bolo podané odvolanie v súlade s § 22 zákona o príspevku z EŠIF a rozhodnutie nenadobudlo právoplatnosť). |

|  |
| --- |
| **3. OVEROVANIE PODMIENOK POSKYTNUTIA PRÍSPEVKU A ĎALŠIE INFORMÁCIE K VÝZVE** |
| **Overovanie podmienok poskytnutia príspevku:**  RO v konaní o ŽoNFP overuje splnenie podmienok poskytnutia príspevku v súlade s výzvou a dokumentmi, na ktoré sa výzva odvoláva. Konanie o ŽoNFP začína dňom doručenia ŽoNFP na adresu RO, resp. uložením ŽoNFP do e-schránky RO a prebieha v rámci nasledujúcich základných fáz:   1. Administratívne overenie, 2. Odborné hodnotenie a výber, 3. Opravné prostriedky (nepovinná časť konania).   RO je oprávnený overiť podmienky poskytnutia príspevku alebo niektoré z podmienok poskytnutia príspevku v rámci konania o ŽoNFP priamo na mieste u žiadateľa.  Bližšie informácie o postupe RO v rámci jednotlivých fáz konania sú dostupné v Príručke pre žiadateľa, kapitola 4.  O ŽoNFP môže byť, v súlade so zákonom o príspevku z EŠIF, rozhodnuté nasledovne:   1. vydaním rozhodnutia o schválení ŽoNFP, 2. vydaním rozhodnutia o schválení ŽoNFP s podmienkou vo výroku rozhodnutia, 3. vydaním rozhodnutia o neschválení ŽoNFP, 4. vydaním rozhodnutia o zastavení konania o ŽoNFP.   **Využitie zásobníka ŽoNFP (v súlade s § 21 zákona o príspevku z EŠIF)**  V rámci tejto výzvy RO môže využiť tzv. zásobník projektov, t. j. zmeniť právoplatné rozhodnutie o neschválení ŽoNFP a rozhodnúť o schválení ŽoNFP (tzv. zásobník projektov) za predpokladu, že budú splnené všetky nasledovné podmienky:   * rozhodnutie o neschválení ŽoNFP bolo vydané len z dôvodu nedostatku finančných prostriedkov určených vo výzve a dôvod neschválenia bol explicitne uvedený v rozhodnutí o neschválení ŽoNFP, * RO disponuje dostatočnými finančnými prostriedkami určenými na zabezpečenie financovania projektu, ktorý je predmetom ŽoNFP, * žiadateľ preukázateľne spĺňa podmienky poskytnutia príspevku určené vo výzve – overenie podmienok poskytnutia príspevku je predpokladom zmeny rozhodnutia o neschválení ŽoNFP, * žiadateľ so zmenou rozhodnutia súhlasí – nakoľko od vydania rozhodnutia mohol uplynúť dlhší čas a žiadateľ nemusí mať už záujem na schválení ŽoNFP, podmienkou zmeny rozhodnutia je aj súhlas žiadateľa so zmenou rozhodnutia.   RO je pri rozhodovaní o zmene rozhodnutia o neschválení ŽoNFP na rozhodnutie o schválení ŽoNFP viazaný poradím ŽoNFP, ktoré bolo určené na základe aplikácie kritérií pre výber projektov v konaní o ŽoNFP, pričom najprv koná o ŽoNFP, ktorá dosiahla najvyššie umiestnenie spomedzi ŽoNFP, ktoré nebolo možné schváliť z dôvodu nedostatku finančných prostriedkov určených vo výzve.  Využitie zásobníka projektov je na výlučnom rozhodnutí RO a aj v prípade uvoľnenia dodatočných finančných prostriedkov nie je RO povinný zmeniť rozhodnutie podľa predchádzajúceho odseku a môže rozhodnúť o využití disponibilných finančných prostriedkov iným spôsobom (napr. vyhlásiť novú výzvu).  Aplikácia zásobníka projektov je možná na rozhodnutia o neschválení vydané v rámci niekoľkých ostatných posudzovaných období výzvy. RO postupuje pri aplikácii zásobníka postupne, a to od najstaršieho posudzovaného časového obdobia výzvy, v ktorom došlo k neschváleniu ŽoNFP z dôvodu vyčerpania finančných prostriedkov na výzvu.  **Zverejňovanie informácií:**  RO zverejní na svojom webovom sídle [www.op-kzp.sk](http://www.op-kzp.sk/projekty/projekty-do-50-mil-e/) najneskôr do 60 pracovných dní od skončenia rozhodovania o ŽoNFP v rámci každého hodnotiaceho kola **Zoznam schválených žiadostí o NFP** a **Zoznam neschválených žiadostí o NFP** v poradí určenom na základe aplikácie kritérií pre výber projektov. V zozname schválených a neschválených ŽoNFP sa zverejňujú údaje v rozsahu podľa § 48 ods.1 a ods. 2 zákona o príspevku z EŠIF.  RO zverejní dokumenty z procesu odborného hodnotenia v rámci verejnej časti ITMS2014+ pre každú výzvu, resp. každé hodnotiace kolo výzvy.  Zároveň CKO zverejňuje na svojom webovom sídle údaje o zmluvách, ktoré nadobudli účinnosť, resp. o právoplatných rozhodnutiach podľa § 16 ods. 2 zákona o príspevku z EŠIF, v rozsahu podľa § 48 ods. 5 zákona o príspevku z EŠIF.  Žiadateľ berie na vedomie, že zverejňované informácie, ktoré sú považované za osobné údaje, sú RO a CKO oprávnení zverejniť aj bez osobitného súhlasu žiadateľa v súlade s § 47 zákona o príspevku z EŠIF.  **Uzavretie Zmluvy o  NFP:**  Po schválení ŽoNFP zašle sprostredkovateľský orgán pre OP KŽP – Slovenská agentúra životného prostredia[[33]](#footnote-34) písomný návrh na uzavretie Zmluvy o  NFP žiadateľovi:   1. ktorému rozhodnutie o schválení ŽoNFP nadobudlo právoplatnosť a 2. ktorý splnil podmienky určené vo výroku rozhodnutia podľa § 19 ods. 11 zákona o príspevku z EŠIF, ak boli podmienky vo výroku rozhodnutia určené a, 3. ktorý poskytol súčinnosť potrebnú na uzavretie Zmluvy o  NFP.   Bližšie podrobnosti a procesný postup pri uzatváraní Zmluvy o  NFP je uvedený v Príručke pre žiadateľa, v kapitole 5.  **Podmienky poskytnutia príspevku stanovené v tejto výzve sú predmetom overovania v konaní o ŽoNFP a musia byť splnené bez ohľadu na skutočnosť, či ich úplné znenie je priamo uvedené v texte výzvy alebo je uvádzané, resp. bližšie popísané v dokumente/dokumentoch, na ktoré sa táto výzva odvoláva.** |
|  |
| **4. ZMENA A ZRUŠENIE VÝZVY** |
| RO je v súlade s § 17 ods. 6, 7 a 8 zákona o príspevku z EŠIF oprávnený výzvu zmeniť alebo zrušiť, a to v prípadoch, kedy nie je možné konať o ŽoNFP predložených na základe pôvodne vyhlásenej výzvy, alebo je zmena výzvy potrebná za účelom jej optimalizácie, resp. vhodnejšieho nastavenia.  RO je oprávnený vykonať **zmeny formálnych náležitostí** výzvy (§ 17 ods. 2 zákona o príspevku z EŠIF). Zmeny formálnych náležitostí výzvy, medzi ktoré patrí aj indikatívna výška alokácie finančných prostriedkov určených na výzvu, je RO oprávnený vykonať aj po uzavretí výzvy. RO v prípade vykonania zmien formálnych náležitostí výzvy posudzuje ich dopad z hľadiska zachovania princípov transparentnosti, rovnakého zaobchádzania a primeranosti.  RO je oprávnený výzvu **zmeniť** do uzavretia výzvy, ak sa zmenou podstatným spôsobom nezmenia podmienky poskytnutia príspevku určené vo výzve (povolenou zmenou je napr. zmena formy preukazovania podmienky poskytnutia príspevku). RO umožní žiadateľom v primeranej lehote zmeniť ŽoNFP predložené do termínu zmeny výzvy, o ktorých RO nerozhodol, ak ide o takú zmenu, ktorou môžu byť skôr predložené ŽoNFP dotknuté a zároveň sa zmena výzvy týka aj ŽoNFP, ktoré boli predložené pred vykonaním zmeny.  V prípade legislatívnych zmien, ktoré majú alebo môžu mať vplyv na zmenu podmienok poskytnutia príspevku, takáto zmena nepredstavuje zmenu výzvy za predpokladu, že novelizáciou alebo vydaním nového všeobecne záväzného právneho predpisu nedôjde k zmene vecnej podstaty podmienky poskytnutia príspevku. RO v takom prípade posudzuje ŽoNFP podľa aktuálne platného právneho predpisu, rešpektujúc prechodné ustanovenia vo vzťahu k jeho účinnosti. V prípade, ak legislatívne zmeny vyvolajú potrebu zmeny v podmienkach poskytnutia príspevku, RO v nadväznosti na ich posúdenie rozhodne o potrebe zmeny alebo zrušenia výzvy.  V prípade zmien spojených s predkladaním ŽoNFP prostredníctvom ITMS2014+ (napr. zmeny v technickom spôsobe vypĺňania jednotlivých častí ŽoNFP), takéto zmeny nepredstavujú zmenu výzvy a o relevantných technických postupoch bude RO žiadateľov informovať.  V prípade identifikácie chýb v písaní, v počtoch alebo iných zrejmých nesprávností (napr. vyplývajúce z potreby úpravy technických náležitostí vybraných vzorových formulárov príloh ŽoNFP alebo iných častí výzvy alebo dokumentov týkajúcich sa výzvy) takéto zmeny nepredstavujú zmenu výzvy a o vykonaných opravách/úpravách RO informuje žiadateľov zverejnením na webovom sídle [www.op-kzp.sk](http://www.op-kzp.sk) (vrátane prípadného zverejnenia dokumentu s odstránenou technickou chybou).  Ak dôjde k podstatnej zmene podmienok poskytnutia príspevku, alebo ak z objektívnych dôvodov nie je možné financovať projekty na základe výzvy, RO výzvu **zruší**. ŽoNFP predložené do dátumu zrušenia výzvy, o ktorých RO nerozhodol, vráti žiadateľom alebo o ŽoNFP rozhodne, ak je možné rozhodnúť o ŽoNFP, podľa podmienok poskytnutia príspevku platných ku dňu predloženia ŽoNFP.  Pravidlá pre zmenu/zrušenie výzvy sa rovnako aplikujú na prípad zmien v dokumentoch, na ktoré sa výzva odvoláva a takéto zmeny majú vplyv na zmenu podmienok poskytnutia príspevku.  Zmena výzvy je realizovaná **formou usmernenia k výzve,** ktoré RO zverejňuje na svojom webovom sídle[www.op-kzp.sk](http://www.op-kzp.sk). Do vykonania zmeny výzvy formou usmernenia sa na výzvu vzťahujú podmienky poskytnutia príspevku a dokumenty, ktoré ich definujú (vrátane dokumentov, na ktoré výzva odkazuje), platné v čase vyhlásenia výzvy, resp. v súlade s posledným zverejneným usmernením k výzve. Zrušenie výzvy je realizované **formou informácie o zrušení výzvy,** ktorú RO zverejňuje na svojom webovom sídle[www.op-kzp.sk](http://www.op-kzp.sk)V usmernení/informácii RO zároveň definuje, na aké ŽoNFP sa zmena vzťahuje, resp. či o ŽoNFP predložených do zrušenia výzvy rozhodne RO podľa podmienok platných ku dňu predloženia ŽoNFP alebo ich vráti žiadateľovi.  **Každé usmernenie k výzve, informácia k výzve** alebo **informácia o zrušení výzvy** jasným spôsobom identifikuje zmeny výzvy vrátane zdôvodnenia ich vykonania, resp. zdôvodnenie zrušenia výzvy, ďalej dokumentáciu výzvy, ktorá je zmenou výzvy dotknutá a ŽoNFP, ktorých sa zmena výzvy týka. RO zverejňuje spolu s usmernením k výzve aj zmenou dotknuté príslušné dokumenty výzvy, v ktorých sú zmeny vykonané formou sledovania zmien.  Zmena výzvy, resp. zrušenie výzvy je účinné v súlade s informáciou uvedenou v usmernení k výzve/informácii o zrušení výzvy, najskôr však dňom zverejnenia na webovom sídle [www.op-kzp.sk](http://www.op-kzp.sk). |

|  |  |
| --- | --- |
| **5. PRÍLOHY VÝZVY** | |
| 1. | Formulár ŽoNFP |
| 2. | Príručka pre žiadateľa vrátane príloh |
| 3. | Zoznam povinných merateľných ukazovateľov projektu, vrátane ukazovateľov relevantných k HP |
| 4. | Osobitné podmienky oprávnenosti výdavkov |
| 5. | Informácia pre žiadateľov podľa čl. 105a Nariadenia Európskeho Parlamentu a Rady (EÚ, Euratom) č. 2015/1929 |
| 6. | Odporúčanie potenciálnym žiadateľom, ktorí uvažujú o príprave projektu pre výzvu OPKZP-PO2-SC211-2017-18 |
| 7. | Identifikácia oblastí podpory, kde budú EŠIF a ostatné nástroje podpory použité synergickým a komplementárnym spôsobom |

1. Predpokladom vyčerpania finančných prostriedkov vyčlenených na výzvu sa rozumie situácia, kedy vzhľadom na objem predložených žiadostí o poskytnutie nenávratného finančného príspevku a zvyšnú disponibilnú alokáciu, existuje predpoklad, že z dôvodu nedostatku disponibilnej alokácie nebude možné v konaní o žiadosti v rámci príslušného hodnotiaceho kola schváliť ďalšiu žiadosť o poskytnutie nenávratného finančného príspevku na základe čoho RO vydá rozhodnutie o neschválení žiadosti o nenávratný finančný príspevok z dôvodu nedostatku finančných prostriedkov určených na vyčerpanie. [↑](#footnote-ref-1)
2. Za nedostatočný dopyt sa považuje situácia, keď v priebehu obdobia dvoch rokov od vyhlásenia výzvy (t.j. do 24. februára 2019), resp. následne od uvedeného dátumu vždy v období 12 po sebe idúcich kalendárnych mesiacov (t.j. vždy do 24. februára príslušného kalendárneho roka), nedošlo k predloženiu žiadnej, resp. ďalšej, žiadosti o poskytnutie nenávratného finančného príspevku. [↑](#footnote-ref-2)
3. Za uvedený dôvod sa považuje situácia, keď dôjde k zmene operačného programu (jeho vecných alebo finančných prvkov), alebo keď je na základe aktuálneho stavu implementácie operačného programu (výsledkov monitorovania alebo hodnotenia) potrebné presmerovať podporu na aktivity iného charakteru (vyznačujúce sa rýchlejšou finančnou implementáciou alebo aktivity lepšie cielené z hľadiska aktuálnych potrieb vecnej implementácie operačného programu). [↑](#footnote-ref-3)
4. Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov. [↑](#footnote-ref-4)
5. V súlade s bodom 2.1 písm. a) Stratégie financovania Európskych štrukturálnych a investičných fondov pre programové obdobie 2014 – 2020 (ďalej len „Stratégia financovania EŠIF“). [↑](#footnote-ref-5)
6. V súlade s bodom 2.1 písm. c) a d) Stratégie financovania EŠIF. [↑](#footnote-ref-6)
7. V súlade s bodom 2.1 písm. b) Stratégie financovania EŠIF. [↑](#footnote-ref-7)
8. V súlade s bodom 2.1 písm. e) Stratégie financovania EŠIF. [↑](#footnote-ref-8)
9. V súlade s bodom 2.1 písm. f) Stratégie financovania EŠIF. [↑](#footnote-ref-9)
10. Elektronické úložisko podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov. Postupy súvisiace s e-schránkou sú popísané v kapitole 2 Príručky pre žiadateľa. [↑](#footnote-ref-10)
11. Zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. [↑](#footnote-ref-11)
12. Táto podmienka poskytnutia príspevku pokrýva aj skutočnosť, že projekt nesmie zahŕňať činnosti, ktoré boli súčasťou projektu, v prípade ktorého sa začalo alebo malo začať vymáhacie konanie po premiestnení výrobnej činnosti mimo Slovenskej republiky v súlade s článkom 71 všeobecného nariadenia. [↑](#footnote-ref-12)
13. Na túto výzvu sa vzťahuje **Inštrukcia k určeniu podniku v ťažkostiach, verzia 3.1.** [↑](#footnote-ref-13)
14. Zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. [↑](#footnote-ref-14)
15. Zákon č. 539/2008 Z. z. o podpore regionálneho rozvoja v znení zákona č. 309/2014 Z. z., ktorým sa mení a dopĺňa zákon č. 539/2008 Z. z. o podpore regionálneho rozvoja. Program rozvoja obce bol v súlade so zákonom č. 539/2008 Z. z. účinným do 1.1.2015 uvádzaný pod zákonným názvom ako plán hospodárskeho rozvoja a sociálneho rozvoja obce. [↑](#footnote-ref-15)
16. Zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov. [↑](#footnote-ref-16)
17. Zákon č. 315/2016 Z. z. o registri partnerov verejného sektora a o zmene a doplnení niektorých zákonov. [↑](#footnote-ref-18)
18. Zákon č. 364/2004 Z. z. o vodách a o zmene zákona Slovenskej národnej rady č. [372/1990 Zb.](https://www.slov-lex.sk/pravne-predpisy/SK/ZZ/1990/372/) o priestupkoch v znení neskorších predpisov (vodný zákon). [↑](#footnote-ref-19)
19. Smernica Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva (ďalej len „RSV“). [↑](#footnote-ref-20)
20. Plány manažmentu povodňového rizika sú zverejnené na webovom sídle: <http://www.minzp.sk/sekcie/temy-oblasti/voda/ochrana-pred-povodnami/manazment-povodnovych-rizik/plany-manazmentu-povodnoveho-rizika-2015.html>. [↑](#footnote-ref-21)
21. V rámci tejto výzvy sa uplatňuje **Príručka k oprávnenosti výdavkov pre dopytovo-orientované projekty OP KŽP, verzia 1.8**. [↑](#footnote-ref-22)
22. Plány manažmentu povodňového rizika sú zverejnené na: <http://www.minzp.sk/sekcie/temy-oblasti/voda/ochrana-pred-povodnami/manazment-povodnovych-rizik/plany-manazmentu-povodnoveho-rizika-2015.html> . [↑](#footnote-ref-23)
23. V súlade s plánom manažmentu povodňového rizika je opatrenie, ktoré má pozitívny účinok na územie s jednoznačne preukázaným povodňovým rizikom a ohrozením – vo forme oblastí stanovených na základe predbežného hodnotenia povodňového rizika, pre ktoré boli spracované mapy povodňového ohrozenia a rizika. [↑](#footnote-ref-24)
24. Na túto výzvu sa vzťahujú **Kritériá pre výber projektov OP KŽP, verzia 2.0.** [↑](#footnote-ref-25)
25. Zákon č. 82/2005 Z. z. o nelegálnej práci a nelegálnom zamestnávaní v znení neskorších predpisov. [↑](#footnote-ref-26)
26. Verejné obstarávanie sa považuje za vyhlásené:

    pri nadlimitných zákazkách - dňom uverejnenia oznámenia o vyhlásení verejného obstarávania v európskom vestníku, s výnimkou, ak verejnému obstarávateľovi alebo obstarávateľovi nebude do 48 hodín od potvrdenia prijatia zaslaného oznámenia z európskeho vestníka doručená aj notifikácia o jeho plánovanom uverejnení. V takom prípade sa verejné obstarávanie bude považovať za vyhlásené dňom uverejnenia oznámenia o vyhlásení verejného obstarávania vo vestníku Úradu pre verejné obstarávanie bez ohľadu na to, či bolo zverejnené v európskom vestníku;

    pri podlimitných zákazkách - dňom uverejnenia výzvy na predkladanie ponúk alebo oznámenia o použití priameho rokovacieho konania vo vestníku Úradu pre verejné obstarávanie.

    Zverejnenie predbežného oznámenia alebo jeho zaslanie na zverejnenie sa nepovažuje za vyhlásenie verejného obstarávania. [↑](#footnote-ref-27)
27. Na verejné obstarávania začaté do 17. apríla 2016 sa vzťahuje zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov. [↑](#footnote-ref-28)
28. V súlade s § 3 ods. 1 zákona č. 278/1993 Z. z. o správe majetku štátu v znení neskorších predpisov: „Správa majetku štátu je súhrn oprávnení a povinností správcu k tej časti majetku štátu, ktorý mu štát zveril do správy“ a v zmysle § 1 ods. 1 toho istého zákona: „správu majetku vo vlastníctve Slovenskej republiky (majetok štátu) vo verejnoprospešnej a nepodnikateľskej sfére vykonáva správca majetku štátu“, §6 ods. 1 zákona č. 446/2001 Z. z. o majetku vyšších územných celkov v znení zákona č. 258/2009 Z. z., §6 ods. 1 a 2 zákona č. 138/1991 Zb. o majetku obci v znení neskorších predpisov. [↑](#footnote-ref-29)
29. Ustanovenie týkajúce sa záložného práva sa nevzťahuje na prípady, keď nehnuteľný majetok/hnuteľný majetok, ktorý má byť nadobudnutý a/alebo zhodnotený z prostriedkov NFP alebo jeho časti, je predmetom zálohu na zabezpečenie úveru z banky, ktorým banka spolufinancuje predkladaný projekt a spolufinancujúca banka má s Ministerstvom životného prostredia Slovenskej republiky, ako RO pre OP KŽP, podpísanú zmluvu o spolupráci na programové obdobie 2014 – 2020. [↑](#footnote-ref-30)
30. Zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. [↑](#footnote-ref-31)
31. Smernica č. 2000/60/ES Európskeho parlamentu a Rady z 23. októbra 2000 ustanovujúca rámec pôsobnosti spoločenstva v oblasti vodného hospodárstva (Rámcová smernica o vode). [↑](#footnote-ref-32)
32. Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006. [↑](#footnote-ref-33)
33. Slovenská agentúra životného prostredia je sprostredkovateľským orgánom pre OP KŽP v rozsahu poverenia na základe zmluvy o vykonávaní časti úloh riadiaceho orgánu sprostredkovateľským orgánom uzatvorenej medzi riadiacim orgánom a sprostredkovateľským orgánom. [↑](#footnote-ref-34)